[{"text_idx": "#000008", "text": "Tirwedd arfordirol ddramatig wedi\u2019i ffurfio gan y gwynt a\u2019r mo\u0302r dros y canrifoedd"}, {"text_idx": "#000011", "text": "Ochr yn ochr a\u0302\u2019r warchodfa mae coedwig gonwydd fawr, sy\u2019n cynnal un o safleoedd cadwraeth pwysicaf y wiwer goch yn y DU."}, {"text_idx": "#000018", "text": "Efallai bod golwg llwm a digroeso ar y twyni, ond maent yn cynnal ychydig o blanhigion ac anifeiliaid arbenigol iawn sy\u2019n dibynnu ar yr amgylchedd rhyfedd hwn i fyw. Cadwch lygad am degeirianau syfrdanol yn y gwanwyn a\u2019r haf a ffyngau trawiadol yn yr hydref."}, {"text_idx": "#000023", "text": "System helaeth o dwyni a golygfeydd syfrdanol o Eryri"}, {"text_idx": "#000024", "text": "Yma gallwch ddarganfod pob math o gynefin twyni, ac amrywiaeth o fywyd gwyllt a phlanhigion pwysig sy\u2019n ffynnu yn yr amodau hyn."}, {"text_idx": "#000025", "text": "Yn y gwanwyn a\u2019r haf, darganfyddwch y planhigion blodeuol lliwgar sy\u2019n byw yng nglaswelltiroedd a llaciau\u2019r twyni, a nifer o infertebratau arbennig."}, {"text_idx": "#000026", "text": "Yn y gaeaf, cadwch lygad am y rhydwyr sy\u2019n bwydo ar hyd y draethlin a\u2019r adar gwyllt yn y morydau a\u2019r forfa heli."}, {"text_idx": "#000032", "text": "Anelwch at lethrau a phantiau tywodlyd Twyni Ynyslas sy\u2019n gartref i lu o anifeiliaid bychain gan gynnwys corynod prin, gwenyn turio a glo\u0308ynnod byw syfrdanol."}, {"text_idx": "#000033", "text": "Mwynhewch y golygfeydd helaeth o\u2019r traeth tywodlyd dros foryd Dyfi gyda\u2019i draethellau, banciau tywod a morfa heli sy\u2019n darparu ardaloedd bwydo i adar gwlyptir."}, {"text_idx": "#000034", "text": "Am brofiad llawn o\u2019r twyni, rhowch gynnig ar ein Taith Gerdded Twyni gylchol, gan ddilyn y cyfeirbwyntiau o\u2019r maes parcio. Neu, yn syml, dilynwch eich trwyn a mwynhau\u2019r mannau agored helaeth, y golygfeydd rhyfeddol a sw\u0302n y gwynt, y mo\u0302r a\u2019r adar o\u2019ch cwmpas."}, {"text_idx": "#000039", "text": "O lynnoedd dw\u0302r croyw i dwyni tywod, a chlogwyni calchfaen i draethau, prin yw\u2019r lleoedd sy\u2019n cynnwys amrywiaeth mor helaeth o gynefinoedd mewn ardal gymharol fach."}, {"text_idx": "#000040", "text": "Lle gwych yw Ystagbwll i wylio bywyd gwyllt ac, ar draws y warchodfa, fe welwch greaduriaid mawr a bach. Cadwch lygad am heligogod a llursod ar y clogwyni neu adar gwyllt yn ystod y gaeaf ar y llynnoedd."}, {"text_idx": "#000045", "text": "Darn unigryw o ddw\u0302r sy\u2019n gyforiog o fywyd planhigion ac anifeiliaid morol"}, {"text_idx": "#000053", "text": "Mae\u2019r traeth tywod hir yn Oxwich ymhlith y goreuon yng Nghymru ac mae wedi\u2019i gydnabod ddwywaith yn Draeth y Flwyddyn y DU."}, {"text_idx": "#000055", "text": "Bydd yn galed llusgo\u2019ch hunain i ffwrdd o\u2019r traeth prydferth, ond os cerddwch ychydig tua\u2019r mewndir cewch eich gwobrwyo a\u0302 gwerddon bywyd gwyllt yn y twyni, sy\u2019n cynnal creaduriaid prin a blodau gwyllt lliwgar."}, {"text_idx": "#000056", "text": "Mae\u2019r warchodfa amrywiol hon hefyd yn cynnwys morfa heli, llynnoedd dw\u0302r croyw, coetir a chlogwyni calchfaen, ynghyd a\u0302\u2019r holl fywyd gwyllt amrywiol a gynhelir gan gymaint o amrywiaeth o gynefinoedd."}, {"text_idx": "#000062", "text": "Ar o\u0302l ichi gael digon o hwyl ar y traeth, ewch i\u2019r coetir heddychlon a\u2019r ardal bicnic laswelltog ym Mhen-y-bedd, dafliad carreg o\u2019r parc gwledig."}, {"text_idx": "#000064", "text": "Mae rhan o\u2019r daith gerdded drwy\u2019r coetir yn dilyn yr hen reilffordd a wasanaethai\u2019r ffatri Ordnans Brenhinol, lle mae\u2019r parc gwledig erbyn hyn."}, {"text_idx": "#000065", "text": "Mae meinciau ar hyd y ffordd a golygfan a\u0302 dec wrth ymyl pwll."}, {"text_idx": "#000071", "text": "Mae ein llwybr cerdded wedi\u2019i arwyddo yn arwain at adfeilion ffatri ffrwydron o\u2019r Rhyfel Byd Cyntaf - mae'r llwybr yn dilyn hen draciau tre\u0302n trwy'r coed."}, {"text_idx": "#000072", "text": "Mae Coedwig Pen-bre yn gartref i amrywiaeth eang o blanhigion, gloy\u0308nnod byw, adar ca\u0302n mudol ac adar ysglyfaethus."}, {"text_idx": "#000073", "text": "Mae'r goedwig wrth ymyl Parc Gwledig Pen-bre (sy'n cael ei redeg gan Gyngor Sir Ga\u0302r) sydd a\u0302 chanolfan ymwelwyr, caffi, toiledau ac ystod o weithgareddau hamdden."}, {"text_idx": "#000076", "text": "Lle gwych i wylio adar o lwybrau estyllod"}, {"text_idx": "#000077", "text": "Mae\u2019r hafan bywyd gwyllt hon o welyau cyrs, morfa heli a lagwnau heli ymhlith y lleoedd gorau yng Nghymru i weld adar gwyllt."}, {"text_idx": "#000078", "text": "Maent yn heidio yma am fod y warchodfa\u2019n darparu\u2019r cyfan sydd ei angen arnynt \u2013 digonedd o fwyd, cysgod, a dw\u0302r gla\u0302n \u2013 a phryd bynnag yr ymwelwch yn ystod y flwyddyn, byddwch yn siw\u0302r o weld (a chlywed) llawer o wahanol rywogaethau."}, {"text_idx": "#000080", "text": "Os hoffech grwydro ymhellach, cychwynnwch ar y pontw\u0302n arnofiol ar draws y gwelyau cyrs i Oleudy Dwyrain Wysg ac oddi yno ceir golygfeydd dros Aber Afon Hafren tuag at Exmoor."}, {"text_idx": "#000081", "text": "Mae llawer o\u2019r llwybrau o gwmpas y gwelyau cyrs yn addas i gadeiriau olwyn."}, {"text_idx": "#000084", "text": "Rydym ymhlith y darparwyr mwyaf o gyfleusterau hamdden awyr agored yng Nghymru."}, {"text_idx": "#000085", "text": "Mae ein cannoedd o lwybrau cerdded, llwybrau beicio mynydd o\u2019r radd flaenaf, canolfannau croeso ac ardaloedd picnic mewn coetiroedd a Gwarchodfeydd Natur Cenedlaethol yn rhai o rannau mwyaf prydferth y wlad."}, {"text_idx": "#000087", "text": "Dysgwch fwy am bethau i\u2019w gwneud yn ein coetiroedd a\u2019n Gwarchodfeydd Natur Cenedlaethol."}, {"text_idx": "#000089", "text": "Mwynhau gyda\u2019r teulu ar lan y mo\u0302r"}, {"text_idx": "#000090", "text": "Dewch i ddarganfod ein mannau glan-mo\u0302r teulu-gyfeillgar ar hyd arfordir Cymru"}, {"text_idx": "#000091", "text": "Llwybrau pellter hir yng Nghymru"}, {"text_idx": "#000092", "text": "Mae pob un o'r pedwar llwybr hirbell yng Nghymru..."}, {"text_idx": "#000094", "text": "Mae arfordir Cymru yn gartref i rywogaethau lliwgar..."}, {"text_idx": "#000096", "text": "Llwybrau pellter hir trwy rai o dirweddau gorau Cymru"}]